KESKUSURHEILUKENTÄN PINNOITTEEN SANEERAUS ALKAA 1.8.2020

Orimattilan liikuntatoimi aloittaa keskusurheilukentän (Urheilutie 9) pinnoitteen saneerauksen 1.8.2020. Urakoitsijana toimii Panu Pajunen Oy. Aluehallintovirasto on myöntänyt hankkeelle tukea 20 000€. Urakka on kestoltaan lyhytaikainen ja sen arvioitu valmistumisaika on 31.8. mennessä. Normaali työaika on arkipäivisin 7.00-16.00, mutta urakoitsijan kanssa on sovittu mahdollisuudesta työskennellä viikonloppuisin 8.00-16.00 urakan nopeuttamiseksi.

1.8.-31.8.2020 yleisurheilukentän alue on työmaa-aluetta ja jo myönnetyt vuorot perutaan urakan alta.

Tekonurmikentän urakka on edennyt suunnitellussa aikataulussa ja valmistuu 31.7. mennessä sopivasti paikkaamaan yleisurheilukentän saneerauksesta johtuvia vuoroperuutuksia.

Lisätiedot: vs. liikunta- ja nuorisotoimenjohtaja Sanna Nurminen 050 587 07 33